શીર્ષક: એ પાઇલટની કહાણી, જેણે પત્નીને મળવા નૅવીનું પ્લેન ચોર્યું\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
આ સ્ટોરી વાંચ્યા પછી થિયો વેન ઍઇક (Theo Van Eijck) નામના અમારા વાચકે અમને જણાવ્યું કે તેમણે પણ સેનામાં નોકરી કરતા હતા ત્યારે વિમાન ચોર્યું હતું.

તેઓ સલામત વિમાન લઈને નીકળી ગયા હતા, જેની સમગ્ર કથા તેમણે જણાવી.

થિયો ફન ઍઇકનું સોમસરેટમાં આવેલું નાનકડું મકાન ચોંકાવે તેવું છે. તેમના બેઠકખંડમાં છતમાંથી સાવરણી પર રમકડાંની ડાકણ લટકતી હતી, ઉપરની છાજલી પર સિરામિકમાંથી બનાવાયેલાં પશુઓ તમારી સાથે તાકી રહ્યા હોય તેવું લાગે, અને બાજુની પાટલીએ તમારી સામે ઘૂરકી રહેલાં બે હાડપિંજર જોવા મળે. 

ભૂતકાળની વાત કરે છે પાઇલટ

પણ સૌથી ચોંકાવે તેવી વસ્તુ તેમના કૉફી-ટેબલ પર પડી છે. તે છે 1964ના ડચ અખબારોના સમાચારોની કાપલીઓ, જેમાં યુવાન ખલાસીએ વિમાન ચોર્યું એવાં મથાળાં મારેલાં હતાં.

માલ્ટામાં આવેલા હવાઈમથકેથી પ્રોપેલર વિમાન લઈને યુવાન સૈનિક નાસ્યો હતો અને લીબિયાના બેનગાઝી ઊડીને પહોંચ્યો હતો. 

"એ હું જ છું!" એમ હસતાંહસતાં ઍઇક કહે છે. 76 વર્ષના ઍઇકના વાળ ધોળા થઈ ગયા છે અને તેઓ કહે છે, "એ ફોટામાં હું જ છું અને ત્યારે હું માત્ર 21 વર્ષનો જ હતો!"

તેમનાં પત્નીએ મને કૉફીનો મગ આપ્યો અને "જોયું ને આ મારો વર" એવો ખાલીખાલી બળાપો કાઢીને પતિની વાત અનુવાદ કરીને મને સમજાવવા લાગ્યાં. 

"વાયડો માણસ!" એવી મજાક કરીને તેમની સામે આંગળી ચીંધીને મજાકમાં કહ્યું, "સારું હતું કે હું ત્યારે તેને ઓળખતી નહોતી."

થિયો ફન ઍઇક તે વખતે વિમાન ઉડાડવાનું સપનું જોતા એક યુવાન હતા. તેઓ સાત વર્ષના હતા ત્યારથી વિમાન ઉડાવવાની કલ્પના કરતા હતા.

પણ તેઓ બહુ હોશિયાર નહોતા અને તેમને હતું કે ક્યારેય પોતે ઍરફોર્સમાં પાઇલટ બની શકશે નહીં. તે પછી તેમને જાણવા મળ્યું કે ડચ નૅવીમાં યુવાનોની ભરતી થાય છે.

ટ્રેઇની ઇલેક્ટ્રિશિયન તરીકે ભરતી થયા પછી સારું કામ કરનારાને નૅવીના પાઇલટની તાલીમ માટે અરજી કરવાની છૂટ મળે છે એમ પણ તેમને જાણવા મળ્યું હતું. 

19 વર્ષના થનગનતા થિયો ફન ઍઇક લાંબું વિચાર્યા વિના નૅવીમાં આઠ વર્ષ માટે જોડાઈ ગયા.

કૉફી ટેબલ પડેલી એક શ્વેત-શ્યામ તસવીર ઉપાડીને મને બતાવી, જેમાં તેઓ પ્લેનનો કોકપીટમાં બેઠેલા હતા.

મોટી હેલ્મેટમાં તેમનો કિશોર જેવો ચહેરો મેં જોયો તે બહુ ખુશખુશાલ લાગતો હતો. ફોટો પડાવવા અને ઊડવા માટે તત્પર એવા યુવાન તેઓ લાગતા હતા.

ફોટામાં કેટલા ખુશ દેખાવ છો એવું મેં કહ્યું તો બોલ્યા, "અરે, શરૂઆત સારી જ થઈ હતી. મને પાઇલટ સ્કીમ માટે પસંદ કરાયો હતો અને મને મજા પડી ગઈ...